दिवचल ः चित्पावन ब्राह्मण संघ, गोमंतकाचे वतीन दर वर्सा विद्यार्थ्यांचो गुणगौरव सुवाळो मनयतात. हातूंत यत्ता धावी, बारावी, पदवी, पदव्युत्तर तशेंच डिप्लोमा परिक्षेंत विशेश गुणवत्ता मेळय़िल्ल्या विद्यार्थ्यांचो भोवमान करतात.
 यत्ता धावेचे परिक्षेंत उणे 80 टक्के गूण, यत्ता बारावेचे परिक्षेंत उणेच 75 टक्के गूण, पदवी परिक्षेंत उणेच 60 टक्के गूण, पदव्युत्तर परिक्षेंत उणेच 60 टक्के गूण आनी डिप्लोमा परिक्षेंत उणेच 60 टक्के गूण मेळयतल्या ज्ञातीबांधव विद्यार्थ्यांचो भोवमान करतले.
 वयल्या निकशाक धरून पात्र विद्यार्थ्यां कडल्यान अर्ज मागयतात. 2021-2022 ह्या शिक्षणीक वर्सांत पास जाल्ल्या विद्यार्थ्यांनी आपली गुणपत्रिका, पासपोर्ट आकाराचो फोटो, पुराय नामो, मोबायल वा फोन नंबरा सयत 8 आॅगस्टा आदीं चित्पावन ब्राह्मण संघ, द्वारा श्री योगेश्वरी देवस्थान, पार्वतीनगर, कुळण-सर्वण, पोस्ट सांखळी हांगाच्या कार्यालयांत धाडचे.
 इत्सुकांनी संजय बर्वे (9156043886) हांचे कडेन संपर्क सादचो. मुजती उपरांत आयिल्ल्या गुणपत्रिकांचो विचार जावचो ना. अदीक माहिती खातीर चित्पावन ब्राह्मण संघ, सचीव सुदेश वझे (9923695996) हांचे कडेनूय संपर्क सादुंयेता अशें कळयलां.
 खिणाखिणाक ताज्यो घडणुको आनी तुमचे कडेन संबंदीत दरेक खबर मेळयात एका क्लिकाचेर! फेसबूक, ट्विटराचेर आमकां फॉलो करात आनी व्हाट्सएप सबस्क्रायब करपाक विसरूं नाकात. 